**Formål**

Arbeidet med HMS skal inngå som en integrert del av det å forberede, gjennomføre og evaluere arbeid og oppgaver ved Fagskolen Vestfold og Telemark. Dokumentet skal bidra til å sikre at arbeidstakernes helse, miljø og sikkerhet (HMS) blir ivaretatt gjennom et systematisk HMS-arbeid på alle nivåer i fagskolen.

**Hjemmel**

Lov om arbeidsmiljø, arbeidstid og stillingsvern mv. (arbeidsmiljøloven) § 3-1 med tilhørende forskrifter

Forskrift om systematisk helse-, miljø- og sikkerhetsarbeid i virksomheter (Internkontrollforskriften)

Kvalitetsmanualen kapittel 6.4.

**Ansvar**

Styret, rektor og kvalitetsleder

**Målgruppe**

HMS-systembeskrivelsen gjelder for:

* Alle ansatte i henhold til gjeldende organisasjonskart
* Alle eksterne aktører som leverer tjenester til FVT
* Fagskolestyret

**Beskrivelse**

**Mål**

HMS-systembeskrivelsen er forankret i arbeidsmiljøloven § 3-1 med tilhørende forskrifter, samt Internkontrollforskriften § 5.

Beskrivelsen definerer overordnede målsettinger og krav til helse-, miljø- og sikkerhetsarbeid for Fagskolen Vestfold og Telemark.

Både ledere og medarbeidere skal sørge for at arbeid med HMS skal bli en integrert del av arbeidsmiljøet. Som hovedmål skal ingen bli syke eller skadet av å arbeide i virksomheten og vårt arbeidsmiljø skal preges av våre verdier: **Vi er åpne, vi samarbeider, vi bryr oss og vi er profesjonelle**. Jf. Verdiplakaten.

Aktivitetsmålene for HMS inngår i fagskolens handlingsplaner, som vedtas med bakgrunn i fagskolens årlige risiko og sårbarhetsanalyse. Jf. kapittel «Risiko og sårbarhetsanalyse».

**Internkontroll**

I samsvar med krav fastsatt av helse-, miljø- og sikkerhetslovgivningen skal systematiske tiltak sikre at fagskolens aktiviteter planlegges, organiseres, utføres, sikres og vedlikeholdes. Aktivitetene i denne beskrivelsen er definert som internkontroll.

**Roller**

HMS er et lederansvar på alle nivåer, og ansvaret følger myndighet gitt gjennom fagskolens organisasjon. HMS-arbeidet ved fagskolen skal være basert på klare ansvarsforhold og roller.

**Fagskolestyret**

Fagskolen i Vestfold og Telemark er organisert som egen virksomhet og fagskolestyret har ansvar for et fullt forsvarlig arbeidsmiljø i samsvar med arbeidsmiljøloven og tilhørende forskrifter. Jf. Lov om høyere yrkesfaglig utdanning (fagskoleloven).

**Rektor**

Rektor har delegert myndighet med ansvar og oppgaver for tilrettelegging og oppfølging av det systematiske HMS-arbeidet ved Fagskolen Vestfold og Telemark.

Rektor sørger for regelmessig informasjonsutveksling med fagskolens verneombud.

**Ledelsen**

Det er et lederansvar å gjøre vedtatte føringer og målsettinger kjent for ansatte, sørge for nødvendig opplæring og følge opp målsettingene. Ledelsen skal løpende gjennomgå avvik og forbedringsforslag som registreres. Ledelsen skal å bidra til å sikre at avvik blir lukket og at forbedringsforslag blir vurdert og eventuelt iverksatt.

**Ansatte**

Alle arbeidstakere som utfører arbeid ved Fagskolen Vestfold og Telemark betegnes som ansatte. Arbeidsmiljølovens bestemmelser om arbeidstakers medvirkningsplikt gjelder for alle ansatte Jf. Arbeidsmiljøloven, § 1-8 og § 2-3.

**Studenter**

Studentene plikter å innrette seg etter de mål og planer som gjelder for HMS-arbeid ved Fagskolen Vestfold og Telemark. Arbeid som utføres ved praktisk opplæring av studenter på laboratorier og verksteder, skal være underlagt arbeidsmiljølovens bestemmelser.

**Arbeidsmiljøutvalg**

Arbeidsmiljøutvalget (AMU) er Fagskolens samarbeidsorgan i HMS-arbeidet og skal overvåke det som ligger innenfor denne HMS - systembeskrivelsens arbeidsområde. Medlemmer av arbeidsmiljøutvalget velges for to år av gangen. Jf. Arbeidsmiljøloven, § 3-5. Utvalget skal velge leder. Ledervervet fordeles vekselvis årlig mellom henholdsvis en representant fra ledelsen og en representant fra de ansatte. Alle ansatte kan be om at saker blir behandlet i AMU.

Fagskolen Vestfold og Telemark skal ha følgende representanter i arbeidsmiljøutvalget:

* To verneombud valgt av de ansatte, en fra hver av våre to studiested.
* Tre representanter fra ledelsen. Rektor, avdelingsleder og kvalitetsleder.
* En ansatt representant for teknisk drift.

Oversikt over representanter i AMU og verneombud se F640-03 AMU medlemmer og verneombud 2024-2025.

Representantene i arbeidsmiljøutvalget skal gjennomføre 40-timers lovpålagt HMS-kurs i henhold til gjeldende forskrifter. Det skal også legges til rette for årlige HMS-kurs for vedlikehold av kunnskap om arbeidsmiljø.

AMU skal føre tilsyn med verneområdene. Jf. kapittel «Verneområder». Arbeidsmiljøutvalget skal hvert år utarbeide en årsrapport der utvalgets arbeid blir beskrevet. Rapporten fra AMU inngår som en del av Årsrapporten for FVT, som fremlegges for fagskolestyret.

**Verneområder**

Fagskolen Vestfold og Telemark består av to verneområder. Studiested Horten og Studiested Porsgrunn. Det skal varsles minst en uke i forveien før en vernerunde foretas. Vernerundene gjennomføres av to representanter fra sine respektive verneområder. Vernerunden er en forebyggende HMS- aktivitet der formålet er å hindre at uheldige arbeidsmiljøforhold oppstår. Ikke tilfredsstillende forhold skal avviksrapporteres for å sikre at forbedringer utføres. Jf. F640-01 HMS vernerunde.

**Risiko og sårbarhetsanalyse**

Risiko og sårbarhetsanalyse (ROS-analyse) skal kartlegge sannsynlighet og konsekvens av uønskede hendelser og farekilder. Når risiko er fastsatt, utarbeides en handlingsplan med både forebyggende- og begrensende tiltak. Hvert tiltak blir definert med en tidsfrist og en ansvarlig. I tillegg til at utførte tiltak kvitteres ut.

Jf. AP650 Risiko og sårbarhetsanalyse.

**Avvik og kontinuerlig forbedring**

Registrering av avvik og forbedringer skal bidra til en grunnleggende helsefremmende og meningsfylt arbeidssituasjon. Samt sikre et arbeidsmiljø som gir trygghet mot fysiske og psykiske skadevirkninger. Til dette arbeidet benytter Fagskolen i Vestfold og Telemark digitale verktøy for dokumentasjon og saksbehandling av:

* Melding om personskade.
* Melding om avvik (uønskede hendelser).
* Melding om forbedringstiltak.

Studenter og ansatte skal benytte digitalt verktøy for å melde avvik og forbedringsforslag, jf. QP852 Prosedyre for avviksrapportering.

Kryssreferanser

|  |  |
| --- | --- |
| [D00058](https://fagskolenvt-public.dkhosting.no/docs/pub/dok00058.htm) | [F422 Kvalitetsmanual for FVT](https://fagskolenvt-public.dkhosting.no/docs/pub/dok00058.htm)  |
| [D00157](https://fagskolenvt-public.dkhosting.no/docs/pub/dok00157.htm) | [C04 01 Beredskaps- og varslingsplan FVT - Porsgrunn](https://fagskolenvt-public.dkhosting.no/docs/pub/dok00157.htm) |
| [D00038](https://fagskolenvt-public.dkhosting.no/docs/pub/dok00038.htm) | [E02 Dreiebok ledelse](https://fagskolenvt-public.dkhosting.no/docs/pub/dok00038.htm) |
| [D00054](https://fagskolenvt-public.dkhosting.no/docs/pub/dok00054.htm) | [AP650 Risiko og sårbarhetsanalyse](https://fagskolenvt-public.dkhosting.no/docs/pub/dok00054.htm) |
| [D00030](https://fagskolenvt-public.dkhosting.no/docs/pub/dok00030.htm) | [QP852 Prosedyre for avviksrapportering](https://fagskolenvt-public.dkhosting.no/docs/pub/dok00030.htm)  |
| [D00109](https://fagskolenvt-public.dkhosting.no/docs/pub/dok00109.htm) | [F640-02 Verdiplakaten](https://fagskolenvt-public.dkhosting.no/docs/pub/dok00109.htm)  |
| [D00111](https://fagskolenvt-public.dkhosting.no/docs/pub/dok00111.htm) | [F650-02 Handlingsplan for gjennomføring av tiltak](https://fagskolenvt-public.dkhosting.no/docs/pub/dok00111.htm) |
| [D00033](https://fagskolenvt-public.dkhosting.no/docs/pub/dok00033.htm) | [F640-03 AMU medlemmer og verneombud 2024-2025](https://fagskolenvt-public.dkhosting.no/docs/pub/dok00033.htm) |
| [D00108](https://fagskolenvt-public.dkhosting.no/docs/pub/dok00108.htm) | [F640-01 HMS vernerunde](https://fagskolenvt-public.dkhosting.no/docs/pub/dok00108.htm)  |

Eksterne referanser

|  |
| --- |
|  [Lov om arbeidsmiljø, arbeidstid og stillingsvern mv. (arbeidsmiljøloven)](https://lovdata.no/dokument/NL/lov/2005-06-17-62) |
|  [Forskrift om systematisk helse-, miljø- og sikkerhetsarbeid i virksomheter (Internkontrollforskriften)](https://lovdata.no/dokument/SF/forskrift/1996-12-06-1127?q=internkontroll) |
|  [Oversikt over sentrale forskrifter som er hjemlet i Arbeidsmiljøloven](https://lovdata.no/referanse/hjemmel?dokID=NL/lov/2005-06-17-62) |